# data[].attributes.headline
En Sergi corregeix exàmens al despatx (part 1)

# data[].attributes.subject
En Sergi corregeix exàmens al despatx (part 1)

# data[].attributes.body
Eren les 17:30 h d'un dijous qualsevol. En Sergi Vila tenia molts exàmens per corregir i va decidir quedar-se al despatx.

-Posaré molts NA! -deia en Sergi. Els meus alumnes no han estudiat les pactades!

Mentre corregia, algunes professores van entrar al despatx a parlar amb ell.

# data[].attributes.body
Nom: Aina

Cognom: Pruna

Edat: Diu que en té 20.

Aficions: Menjar caramels vegans i castanyes.

Pel·lícula preferida: "El ataque de los tomates asesinos".

Sospitosa de matar en Sergi Vila. No li ha deixat donar caramels vegans a l'alumnat de la primera planta.

Coartada: Estava a classes de ceràmica. Encara no està confirmat que aquell dia hi anés.

# data[].attributes.body
Nom: Raquel

Cognom: Ferreño

Edat: Sembla que en tingui 20, però no...

Aficions: Vestir de blanc i negre, perquè es creu Wednesday Addams.

Pel·lícula preferida: Totes les que són en blanc i negre.

Sospitosa de matar en Sergi Vila. No li ha deixat imposar la norma de vestir de blanc i negre. Va sortir de l'escola molt agitada i sense la bossa de tela que sempre porta a sobre.

Coartada: Havia quedat amb la Joana.

# data[].attributes.headline
L'Aina demana llaminadures veganes per a tots (part 2)

# data[].attributes.subject
L'Aina demana llaminadures veganes per a tots (part 2)

# data[].attributes.body
Apareix l'Aina a la sala de professors:

-No acabaré mai de corregir. Què hi fas aquí? - Es pregunta en Sergi.

-Hem de parlar -diu l'Aina molt seriosa. Estic molt enfadada perquè no em deixes donar caramels vegans als alumnes. Cada any et demano el mateix i sempre em dius que no. Això s'ha d'acabar!

-Ja t'he dit que hi ha unes normes. No podem oferir menjar vegà! - contesta el Sergi.

-Vull donar caramels vegans! - crida l'Aina. No em deixes fer res! Estic farta de les normes!

L'Aina, molt decidida i amb la mà encara a la butxaca, es va acostar al Sergi. De fons, se sentia un soroll semblant a quan jugues amb un plàstic a la mà i provocava que l'escena fos encara més angoixant. En Sergi va pensar que aquells exàmens serien els últims que corregiria.

# data[].attributes.headline
Entra la Maite i reclama ukuleles (part 3)

# data[].attributes.subject
Entra la Maite i reclama ukuleles (part 3)

# data[].attributes.body
Entra la Maite a la sala de professors. Portava un parell de llibretes a la mà i alguns papers que semblaven exàmens.

-Què necessites, Maite? - pregunta el Sergi preocupat.

-M'agradaria que tot l'alumnat de la primera planta tingui un ukulele. Li pots comentar a la Rosa perquè faci la comanda?

-Espera, espera... Per què necessites l'ukulele? - pregunta el coordinador molt sorprès.

- Com es nota que no saps de música... - contesta la Maite desafiant. L'ukulele és un instrument que ajuda les persones a connectar amb elles mateixes. És molt important i vull que tothom en tingui un.

-Això val molts diners, no pot ser - afirma en Sergi. I si els poses vídeos de YouTube?

-Però què dius! No és el mateix! - crida la professora. Quan vaig arribar van dir-me que podia demanar el que volgués. Vull ukuleles!

La Maite va posar-se vermella, estava enfadada. En Sergi va aixecar-se de la cadira i va marxar.

# data[].attributes.headline
Apareix la Raquel amb exigències de vestuari (part 4)

# data[].attributes.subject
Apareix la Raquel amb exigències de vestuari (part 4)

# data[].attributes.body
La Raquel a la sala de professors. Carrega una bossa de tela plena de papers.

-Estic posant molts NA... -comenta en Sergi rient.

-No siguis dolent! Segur que hi ha algú que ha estudiat les pactades.

En Sergi la mira de reüll mentre acaba d'escriure "NA" en un examen.

-Et volia preguntar una cosa... -diu la Raquel amb un somriure. Vull que tots els alumnes vagin vestits de color blanc i negre. D'aquesta manera no hi haurà comparatives. És genial! -afegeix.

- No diguis bestieses! No podem obligar els alumnes a vestir de blanc i negre -va sentenciar el coordinador.

- Per què no? Jo vull que tots vagin iguals. Tinc dret a demanar el que vulgui perquè soc professora de l'escola.

La Raquel va deixar la seva bossa a terra de mala gana. Va agafar els papers i els va llençar sobre la taula però un va caure al terra.

- M'has de fer cas! No diu tothom que ets el millor coordinador perquè ajudes els professors i els alumnes?

En Sergi, amb cara d'espantat, no va saber què contestar i, amb un subtil gest, va intentar agafar el telèfon...

# data[].attributes.body
Nom: Sergi

Cognom: Vila

Edat: gran

Aficions: corregir

Pel·lícula preferida: les d'assassinats

Diuen que:

És bon coordinador i té bona relació amb els professors

Li agraden molt els granissats

Gaudeix menjant al menjador de l'institut

Els NA els va inventar ell

# data[].attributes.body
El conegut coordinador i professor de llengües, Sergi Vila, ha estat trobat mort aquest matí. Al voltant de les 7:30 h en Guillem Patau, professor d'Educació Física, l'ha trobat mort sobre la taula del despatx amb un examen a la boca. El professor afirma que la nota era un NA. Explica que "en Sergi era un bon coordinador, tot i que mai portava galetes per compartir".

Rosa López, la directora pedagògica de l'escola, ha anunciat que els NA que el coordinador va posar abans de morir es mantindran per recordar la seva feina.

DEP

# data[].attributes.body
El Sergi ha mort ofegat amb un examen de castellà sense nom. Estava imprès en blanc i negre i tenia restes de tinta.

# data[].attributes.body
Nom: Maite

Cognom: Faiges

Edat: és nova a l'institut. Encara no ho tenim clar.

Aficions: Cultiu de pebrots i cogombres.

Pel·lícula preferida: Totes les que surten ukuleles.

Sospitosa de matar en Sergi Vila. No li ha comprat els ukuleles que volia.

Coartada: Havia d'agafar el tren en acabar les classes.

# data[].attributes.body
La policia demostra que la víctima va ser ofegada amb un examen de castellà sense nom. No obstant això, un dels costats sembla trencat i la policia investiga el perquè. Hi ha algunes zones molles de saliva.

Es descarta la possibilitat que hagi estat un alumne. L'examen estava en blanc, no hi havia possibilitat de copiar-se. La policia encara no sap a quin grup de l'ESO pertany. Seguiran investigant.

# data[].attributes.body
S'ha trobat un bolígraf de color blau davant de la porta de l'oficina de la víctima. Els agents de policia no saben de qui és. Estan esperant els resultats de les proves d'empremtes.

L'objecte és de la marca BIC, una de les més utilitzades.

# data[].attributes.body
Després d'un matí buscant proves dins l'oficina del coordinador, un dels oficials ha trobat un anell de plata al costat d'una cadira. Pel que sembla, dues sospitoses porten joies d'aquestes característiques i serà difícil saber a qui pertany.

# data[].attributes.body
La Belén és la recepcionista de l'Escola Pia.
Va veure a l'Aina sortir de l'edifici molt tranquil·la. Segons la Belén, l'actitud de la professora és poc habitual ja que sempre va molt estressada.

# data[].attributes.body
La Joana és molt amiga de la Raquel. Elles dues havien quedat el mateix dia de la mort del coordinador per anar a comprar roba blanca i negra pel centre de Mataró.

# data[].attributes.body
Un revisor del tren, de nom desconegut, va veure la Maite pujar el tren el dia de l'assassinat. Tanmateix, és incapaç de recordar l'hora exacta.

# data[].attributes.body
A una professora li cauen els papers a terra durant la conversa amb la víctima. Resulten ser exàmens de 3r de l'ESO.

Aquesta professora trepitja un examen del terra i trenca una punta.

La mateixa persona marxa sense la bossa on portava tot el material per donar classes, inclosos els exàmens.

La víctima és assassinada amb un examen de 3r.